Okresná prokuratúra Revúca 
SNP 1370/1A, 050 01 Revúca 	

Sp. zn. : 2 Pv 363/11/6608	Revúca, 22.5.2013
EEČ : 2-48-39-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Revúca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
	Obvinený XXXXX zložil do pokladne Okresnej prokuratúry XXXXX dňa 25.02.2013 č. pokladničného dokladu 5/3-2013 sumu vo výške 50,- eur určenú na všeobecne prospešné účely. Z uvedenej peňažnej sumy 50,- eur patrí štátu na peňažnú pomoc obetiam trestnej činnosti 50 % a 50 % adresátovi XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
Obvinený XXXXX dňa 03. júna 2012 v presne nezistenom čase z areálu spoločnosti HOLZ - PRODUCT, spol. s r.o.,  na ulici XXXXX v XXXXX, okres XXXXX odcudzil pracovný stroj - čelný nakladač UN 053.1, výrobného čísla 1257, čím spôsobil poškodenej strane XXXXX, so sídlom ulica XXXXX, XXXXX, okres XXXXX, škodu vo výške 994,80 eur, napĺňajúci znaky  prečinu krádeže podľa § 212 ods. 1 Trestného zákona.

	

Odôvodnenie: 
	Poverený príslušník Obvodného oddelenia PZ v XXXXX dňa 17.07.2012 pod sp.zn. XXXXX podľa § 206 ods. 1 Trestného poriadku vzniesol obvinenie XXXXX pre prečin krádeže podľa § 212 ods. 1 Trestného zákona, na skutkovom základe, ako je to uvedené vo výrokovej časti tohto uznesenia. 

	Dňa 16.05.2013 mi probačný a mediačný úradník Okresného súdu XXXXX pod sp.zn. XXXXX predložil vyšetrovací spis spolu so zmierom, ktorý uzatvorili obvinení XXXXX a poškodení XXXXX a XXXXX	a s návrhom na jeho schválenie v zmysle stanovenia § 220 a nasl. Trestného poriadku. 

Preskúmaním spisového materiálu som zistil, že sa jedná o prečin, za ktorý Trestný zákon ustanovuje trest odňatia slobody, ktorého horná hranica podľa § 212 ods. 1 Trestného zákona neprevyšuje dva roky. 

V zmysle ustanovenia § 220 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 

- vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito

- nahradil škodu pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, 

- zloží na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu  

a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 

Obvinený XXXXX a poškodení XXXXX a XXXXX, konatelia spoločnosti XXXXX XXXXX dňa 26.04.2013 uzavreli dohodu o zmieri podľa § 220 a nasl. Trestného poriadku, v rámci ktorej sa obvinený k spáchaniu skutku priznal, keď vyhlásil, že ho spáchal a vyhlásil, že s poškodenými chce uzavrieť zmier. Poškodení XXXXX a XXXXX vyhlásili, že vrátením čelného nakladač UN 053.1, výrobného čísla 1257 od obvineného XXXXX, sú ich nároky na náhradu škody v označenej trestnej veci plne uspokojené a  do budúcna si v nej nebudú uplatňovať ďalšie nároky.  

	Obvinený dňa 25.02.2013 zložil do pokladne Okresnej prokuratúry XXXXX  č. pokladničného dokladu 5/3-2013 sumu vo výške 50,- eur určenú na všeobecne prospešné účely. Z uvedenej peňažnej sumy 50,- eur patrí štátu na peňažnú pomoc obetiam trestnej činnosti 50 % a 50 % adresátovi XXXXX

Obvinený XXXXX pred probačným a mediačným úradníkom na Okresnom súde v XXXXX slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný a dal súhlas ku konaniu o zmieri. Obvinený nebol doposiaľ súdom trestaný. Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného ako aj na jeho osobné a majetkové pomery považujem takýto spôsob rozhodnutia za dostačujúci. 

Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 
	
Vzhľadom na vyššie uvedené skutočnosti som potom rozhodol tak, ako je to uvedené vo výrokových častiach tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ján Balang
prokurátor